als_Latn dik_Latn sag_Latn
Temat Kryesore
- Kryeministri Rama dhe ministri Koka panë nga afër ecurinë e projektit për luftimin mekanik të sëmundjes së pishave në Gjinar të Elbasanit
- Projekti shtrihet në 4 rajone të vendit, Shkodër, Dibër, Elbasan dhe Korçë
Një operacion i gjerë ka nisur në Gjinar të Elbasanit në kuadër të luftimit mekanik të procesionares, e njohur si sëmundja e pishës.
Kryeministri Edi Rama dhe ministri i Mjedisit, Lefter Koka u njohën sot me ecurinë e këtij projekti, i cili ka punësuar mbi 6000 punonjës në njësitë vendore ku po zbatohet, në bashkëpunim me Zyrën e Shërbimit Kombëtar të Punësimit.
“Kemi bërë kontrata individuale për 6000 mijë punonjës nëpërmjet Zyrës Kombëtare të Punësimit. Mbi 6300 hektarë që pastrohen me këtë fond janë një sasi e madhe, po të mendojmë se kjo shumëfishohet vitin pasardhës, duke u transformuar larvat në flutura, mund të themi se me 6000 hektarë parandaluam dëmin e 60 mijë hektarëve vitin pasardhës”, tha ministri Koka.
Ky operacion ka nisur kuadër të Programit Kombëtar për Luftimin Mekanik të Procesionares, i shtrirë në 4 rajone të vendit, Shkodër, Dibër, Elbasan dhe Korçë, ku janë përfshirë 33 njësi të qeverisjes vendore. Këtij operacioni i janë nënshtruar 6335 hektarë pyje në grumbujt pyjorë të pishës së zezë, me një fond që nuk është parë në 30 vjet për parandalimin e procesionares.
/Shekulli Online/
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn